Le gompieno go na le boipelo joo jo bogolo. Bernice, wa kwa Nigeria, o na le dingwaga di le 19 a nyetswe mme o itlhophetse gore a se ka a nna le bana. O fetsa dingwaga tse 14 tse di fetileng e le mmulatsela. E re ka a atamela nako ya botshelo e a tla bong a sa tlhole a kgona go itsholela bana ba gagwe, ga a ikotlhaele go bo a dirisitse botshelo jwa gagwe mo go direng barutwa. O bolela jaana: “Ke a itumela fa ke bona bongwanake ba semoya ba gola. Tota le fa ke ne ke na le bana, ga ke bone gore ba ne ba tla tsalana thata le nna go feta ba ke ba thusitseng go ithuta boammaaruri. Ba ntshwara jaaka mmaabone wa mmatota, ba mpolelela dilo tse di ba itumedisang le mathata a bone e bile ba nkopa kgakololo. Ba nkwalela makwalo, e bile re a etelana.